Sergei Prokudin-Gorski vuonna 1906.
**Sergei Mihailovitš Prokudin-Gorski** (ven. Серге́й Миха́йлович Проку́дин-Го́рский; 30. elokuuta (J: 18. elokuuta) 1863 Funikova Gora – 27. syyskuuta 1944 Pariisi) oli venäläinen kemisti ja valokuvaaja.

Elämä ja tuotanto
-----------------

Prokudin-Gorski opiskeli kemiaa Pietarissa, Berliinissä ja Pariisissa sekä kehitti värivalokuvien tekniikkaa. Vuoden 1905 tienoilla hän hahmotteli suunnitelman uusien värivalokuvatekniikoiden käyttämisestä Venäjän keisarikunnan dokumentoimiseen. Hänen päämääränään oli käyttää kuvia Venäjän historian, kulttuurin ja modernisoinnin opettamiseen koululaisille.

Hänen kuvaustekniikassaan käytettiin kameraa, joka otti yksivärisiä kuvia nopeassa sarjassa kolmen erivärisen (punainen, vihreä, sininen) suodattimen läpi lasilevyille. Heijastamalla yhdessä kaikkien kuvien läpi oikeansävyisellä valolla saatiin aikaiseksi alkuperäinen värimaisema. Hän kehitti myös tekniikan näiden kuvien vedostamiseksi paperille, mutta prosessi oli hankala ja aikaavievä.

Prokudin-Gorski dokumentoi Venäjän keisarikuntaa vuosina 1909–1912 ja uudelleen vuonna 1915. Tsaari Nikolai II oli antanut hänen käyttöönsä erikoisvarustellun junanvaunun pimiöineen ja hänellä oli lupa matkustaa kielletyillä alueilla. Hänen kuvansa tarjoavat värikkään kuvan kadotetusta maailmasta: Venäjän keisarikunnasta ensimmäisen maailmansodan ja vallankumouksen aattona. Hänen kuvausaiheensa vaihtelivat keskiaikaisista kirkoista ja luostareista rautateihin ja tehtaisiin sekä Venäjän vaihtelevan väestön jokapäiväiseen elämään ja työntekoon.

Prokudin-Gorski lähti Venäjältä vuonna 1918 ja asettui aluksi Norjaan, josta muutti myöhemmin Englantiin ja sieltä lopulta Ranskaan. Yhdysvaltain kongressin kirjasto hankki hänen kuvansa vuonna 1948 hänen perillisiltään. Kongressin kirjasto järjesti vuonna 2001 näyttelyn *The Empire that was Russia*, jota varten lasilevyt skannattiin ja värikuvat tuotettiin digitaalisesti.

### Suomessa ja Karjalassa

Prokudin-Gorski matkusti myös Suomessa ja kuvasi muun muassa Saimaan rantoja ja Saimaan kanavaa, sekä Lappeenrantaa. Hän matkusti vuonna 1915 Karjalaan, jossa kuvasi muun muassa Muurmanskin rataa. Valikoima Prokudin-Gorskin värivalokuvia oli esillä Gallen-Kallelan museossa Tarvaspäässä vuonna 2013 näyttelyssä *Värivalokuvia ennen värifilmiä*. 

* Nuoria venäläisiä talonpoikaisnaisia, 1909.Nuoria venäläisiä talonpoikaisnaisia, 1909.
* Taidevalimo Jekaterinburgin lähellä, 1910.Taidevalimo Jekaterinburgin lähellä, 1910.
* Mohammed Alim Khan, Buharan emiiri, 1911.Mohammed Alim Khan, Buharan emiiri, 1911.
* Omakuva Korolistskali-joella, 1912.*Omakuva Korolistskali-joella*, 1912.
* Itävaltalaisia sotavankeja Itä-Karjalassa rakentamassa Muurmannin rataa, 1915.Itävaltalaisia sotavankeja Itä-Karjalassa rakentamassa Muurmannin rataa, 1915.
* Luostari Tverin alueella.Luostari Tverin alueella.
* Rautatiesilta Suojoen yli Itä-Karjalassa, 1916.Rautatiesilta Suojoen yli Itä-Karjalassa, 1916.

Lähteet
-------

* *Väri on valoa, Sergei Mihailovitš Prokudin-Gorski valokuvauksen unohdettu pioneeri*. näyttelykatalogi. Espoo: Gallen-Kallelan museo, 2013. ISBN 978-952-9739-31-8.
* The Prokudin-Gorskii Photographic Record Recreated: The Empire That Was Russia *Library of Congress, Exhibitions*. Library of Congress. Viitattu 8.9.2013. (englanniksi)
* History In Colour: The Russian Empire, Sergey Prokudin-Gorsky 1909-1915 *The Spektator*. Bishkek, Kyrgyzstan.  Arkistoitu 18.4.2010. Viitattu 8.9.2013. (englanniksi)

Aiheesta muualla
----------------

* Complete Database of S. M. Prokudin-Gorsky Color Images (1902 photographs) *The World of 1900-1917 in Color*.  2003-2008. LabRT, Restavrator-M.  Arkistoitu 12.3.2012. Viitattu 8.9.2013. (venäjäksi)(englanniksi)

CommonsCommons
Wikimedia Commonsissa on kuvia tai muita tiedostoja aiheesta **Sergei Prokudin-Gorski**.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Suomi (KANTO)
* Yhdysvallat
* Latvia
* Tšekki
* Australia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* Photographers' Identities
* RKD Artists
* ULAN

 |
|  |
| Muut | 
* Europeana
* IdRef

 |

 |